b"\n_START_ARTICLE_\nDestilarna Kilbeggan\n_START_PARAGRAPH_\nDestilarna Kilbeggan (prej Brusna Distillery in Locke's Distillery) je destilarna viskija, ki stoji ob reki Brosna v Kilbegganu v grofiji Westmeath na Irskem. Je v lasti podjetja Beam Suntory._NEWLINE_Majhen bakren kotel (pot still) za destilacijo ima dovoljenje od leta 1757, kopija licence je vidna v destilarni.\n_START_SECTION_\nZgodovina\n_START_PARAGRAPH_\nDestilarna je bila ustanovljena leta 1757 in je bila do leta 1798 v rokah Matthiasa McManusa, \xc4\x8digar sin je bil usmr\xc4\x8den v Mullingarju zaradi vloge, ki jo je imel v uporu Zdru\xc5\xbeenih Ircev tistega leta._NEWLINE_John Locke je prevzel destilarno leta 1843 in jo leta 1943 prenesel na svoji vnukinji Mary Evelyn in Florence Emily. Gospodarska kriza v 20. in 30. letih prej\xc5\xa1njega stoletja je prizadela tudi dru\xc5\xbeino Locke. Leta 1947 je bila pripravljena za prodajo in uspe\xc5\xa1en ponudnik Transworld Trust je vklju\xc4\x8deval goljufe iz \xc5\xa0vice in Avstrije. Oliver J. Flanagan je pod poslansko imuniteto zatrdil, da so bili politiki stranke Fianna F\xc3\xa1il povezani z dogovorom; preiskovalni sodnik je dvomil o obto\xc5\xbebi, vendar je na stranko to zelo vplivalo, saj je na volitvah leta 1948 izgubila. 19. marca 1954 se je pridobivanje viskija v destilarni kon\xc4\x8dala. Zaprta je bila do leta 1957, zato je stavba za\xc4\x8dela propadati. 25 let po zaprtju je skupnost v Kilbegganu destilarno obnovila in jo odprla za javnost kot muzej viskija. Destilarna Cooley je kupila dovoljenje za pridobivanja viskija znamke Kilbeggan in Lockes, kasneje pa je prevzela muzej skupaj z odprtjem nove destilarne v Kilbegganu.\n_START_SECTION_\nDanes\n_START_PARAGRAPH_\nDanes je destilarna znana kot Kilbeggan Distillery, ima restavracijo The Pantry Restaurant in delujo\xc4\x8de vodno kolo iz 19. stoletja. Lahko jo napaja tudi delujo\xc4\x8d parni stroj, vendar se redko uporablja. Vgrajen je bil, da bi lahko delovala tudi ob nizkem vodostaju reke._NEWLINE_Viski so ponovno za\xc4\x8deli pridelovati leta 2007 ob 250. obletnici destilarne. Eden od dveh bakrenih kotlov, ki se uporabljata v Kilbegganu, je bil izdelan v zgodnjih 1800-ih in je danes najstarej\xc5\xa1i \xc5\xa1e vedno delujo\xc4\x8d kotel za pridobivanje viskija na svetu. Neko\xc4\x8d je bil uporabljen v destilarni v Tullamorju. Leta 2010 so v Kilbegganu ponovno o\xc5\xbeivili destilarno z namestitvijo sodov za drozgo in kadi za fermentacijo. Viski so za\xc4\x8deli prodajati leta 2014, tri blagovne znamke so povezane z destilarno:  Kilbeggan, Locke's Blend in Locke's Malt, ki pa so jih \xc5\xbee izdelovali prej v Cooleyju v okro\xc5\xbeju Louth, od koder jih vozijo v Kilbeggan, kjer jih hranijo v granitnem skladi\xc5\xa1\xc4\x8du, starej\xc5\xa1em od 200 let. Konec leta 2009 je destilarna izdala majhne tripaketne vzorce \xc5\xa1e vedno razvijajo\xc4\x8dega se novega viskija, starega 1 mesec, 1 leto in 2 leti  (na Irskem mora biti star najmanj tri leta, preden se lahko zakonito imenuje viski)._NEWLINE_Center za obiskovalce je bil nominiran pri reviji Whisky Magazine's Icons za viski leta 2008."